Foto: 123rf

HIV pozitivan muškarac iz Rovinja, u dobi od 50 godina, u petak navečer je u centru Rovinja napao goste jednog kafića.



Prvo je na ljude vikao, a onda je razbio bocu o glavu te krvav počeo trčati prema gostima koji su se u panici razbježali.



Ubrzo je stigla policija koja ga je privela, a nakon toga je hospitaliziran na Odjelu psihijatrije u pulskoj Općoj bolnici.



Ovo mu nije prvi takav ispad.



Podsjetimo, prije osam godina Roberto R., tada 42-godišnjak, razbijao je po kafićima i prskao svoje prolaznike krvlju.



Nakon što ga je u kafiću "Ex Novo" konobar odbio poslužiti zbog toga što je bio vidno alkoholiziran počeo je vikati, prijetiti, tjerati goste kafića i lomiti sve pred sobom uz prijetnje da će zapaliti i sebe i lokal. Gosti su se razbježali, a potpuno rastresen Roberto R. se polio benzinom i izranjavao nožem koje je nosio za pojasom. Potom je sav krvav nastavio bauljati ulicom prema susjednim kafićima.



U zatvoru je proveo 15 dana.

Tekst se nastavlja ispod oglasa

I prije šest godina je imao sličan ispad. Tada je napao policiju i u kafiću prijeti ljudima da će ih zaraziti.

